રાજ્યના શિક્ષણમંત્રી ભુપેન્દ્રસિંહ ચુડાસમાએ વધુમાં જણાવ્યુ હતુ કે, સવર્ણ અને દલિત તેમજ આદિવાસી સમાજને એકબીજા વિના નહીં ચાલે. અને કેટલાક લોકો નેતા બનવા માટે સમાજો વચ્ચે ખીણ ઉભી કરી રહ્યા છે. ગુરૂવારે ભરૂચના સાંસદ મનસુખ વસાવાએ આક્ષેપ કર્યો હતો કે જિલ્લામાં મોટાભાગના શિક્ષકો દારૂ પીવે છે અને જુગાર રમે છે. જે અંગે ભુપેન્દ્રસિંહ ચુડાસમાએ જણાવ્યુ હતુ કે, સાંસદ મનસુખ વસાવા ખોટા છે. એમની પાસે કોઈ શિક્ષક દારૂ પીતા હોય તેવી માહિતી હોય તો તંત્રને આપવી જોઈએ. તો છોટાઉદેપુરમાં શાળાને તાળાબંધી બાબતે શિક્ષણમંત્રીએ જણાવ્યું હતુ કે, શાળા પ્રવેશ થવા દેવો જોઈએ.